== Attentater mod Shakur ==
=== Skuddrama ved Quad Studios ===
[[Fil:Bellevue Psychiatric Hospital old building.jpg|thumb|250px|Efter skudepisoden blev Shakur hasteindlagt på Bellevue Hospital Center på Manhattan.]]
Om natten den 30. november 1994, dagen før domsafsigelsen i sagen om seksuelt overgreb, blev han skudt fem gange og berøvet inde i lobbyen på Quad Recording Studios på [[Manhattan]] af to bevæbnede mænd i militæruniformer. Han anklagede senere [[Sean Combs]],<ref>{{cite web|url=http://www.npr.org/templates/story/story.php?storyId=88461862 |title=What Did Sean 'Puffy' Combs Know?|publisher=Npr.org |date=18. marts 2008 |access-date=7. januar 2012}}</ref> [[Andre Harrell]] og [[The Notorious B.I.G.|Biggie Smalls]] for at have haft noget med episoden at gøre. Han mistænkte også sin nære ven og kompagnon, [[Stretch (rapper)|Randy "Stretch" Walker]], for at være involveret. Ifølge lægerne på [[Bellevue Hospital Center]], hvor han blev indlagt umiddelbart efter hændelsen, havde han fået fem skudsår, to gange i hovedet, to gange i [[lyske]]n og et der gik gennem armen. Han udskrev sig selv ud af hospitalet mod lægernes vilje, blot tre timer efter operationen. I de efterfølgende dage ankom han i en [[kørestol]] til retsbygningen, hvor hans sag om seksuelt overgreb var for retten. Den 6. februar 1995 blev han idømt 1½–4½ år i fængsel for seksuelt overgreb.<ref>[http://www.digtriad.com/news/watercooler/article.aspx?storyid=118215&catid=176 Today In Entertainment History February 6 | digtriad.com | Triad, NC]</ref>
Musik Historie Død Kriminalitet